Rossiyada vafot etgan o‘zbekistonlik jasadi mamlakatga olib kelindi

Ijtimoiy tarmoqlarda Rossiyada O‘zbekiston fuqarosining vafot etgani, 3 nafar farzandi va opasi qiyin ahvolda qolgani hamda uning jasadini vatanga qaytarish uchun mablag‘ yo‘qligi sababli yordam so‘ralgani haqida xabarlar tarqaldi.
Tashqi mehnat migratsiyasi agentligining Rossiyadagi vakolatxonasi tomonidan o‘rganishlar natijasida ma’lum bo‘lishicha, 1982-yilda tug‘ilgan, 14 yildan buyon ushbu davlatda yashab kelayotgan fuqaro O.Y. sog‘lig‘i yomonlashgani oqibatida 2021-yilning 5-sentabr kuni vafot etgan.
Marhumning qarindoshlari jasadni O‘zbekistonga jo‘natish uchun mablag‘ so‘rab blogerlarga murojaat qilmagan.
Vafot etgan fuqaro bilan bog‘liq barcha tashkiliy masalalar hal etilib, uning jasadi va qarindoshlari bugun O‘zbekistonga olib kelingan.